CELEX: 32021D1214
Language: lv
Date: 2021-07-22 00:00:00
Title: Komisijas Īstenošanas lēmums (ES) 2021/1214 (2021. gada 22. jūlijs), ar ko saskaņā ar Padomes Direktīvu 2002/53/EK Polijai atļauj aizliegt tās teritorijā tirgot kaņepju šķirni Finola (izziņots ar dokumenta numuru C(2021) 5295) (Autentisks ir tikai teksts poļu valodā)

26.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 265/1
               
            
         KOMISIJAS ĪSTENOŠANAS LĒMUMS (ES) 2021/1214
         (2021. gada 22. jūlijs),
         ar ko saskaņā ar Padomes Direktīvu 2002/53/EK Polijai atļauj aizliegt tās teritorijā tirgot kaņepju šķirni Finola
         
         
            
               (izziņots ar dokumenta numuru C(2021) 5295)
            
         
         (Autentisks ir tikai teksts poļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 13. jūnija Direktīvu 2002/53/EK par lauksaimniecības augu sugu šķirņu kopējo katalogu (1) un jo īpaši tās 18. pantu,
         tā kā:
         
                     (1)
                  
                  
                     Komisija saskaņā ar Direktīvu 2002/53/EK Eiropas Savienības Oficiālā Vēstneša C sērijā publicē Kopējo lauksaimniecības augu šķirņu katalogu (2), kurā iekļautas arī konkrētas kaņepju šķirnes.
                  
               
                     (2)
                  
                  
                     Eiropas Parlamenta un Padomes Regulas (ES) Nr. 1307/2013 (3) 32. panta 6. punkts paredz, ka, lai novērstu atbalsta piešķiršanu nelegāliem kultūraugiem, platības, ko izmanto kaņepju audzēšanai, var būt atbalsttiesīgas tikai tad, ja izmantoto šķirņu tetrahidrokanabinola (THC) saturs nepārsniedz 0,2 %.
                  
               
                     (3)
                  
                  
                     Ar Komisijas Deleģētās regulas (ES) Nr. 639/2014 (4) 9. panta 5. punktu noteikts, ka tad, ja otro gadu pēc kārtas attiecīgās kaņepju šķirnes visu paraugu vidējais THC saturs pārsniedz Regulas (ES) Nr. 1307/2013 32. panta 6. punktā noteikto saturu, dalībvalsts paziņo Komisijai lūgumu par atļauju aizliegt šādas šķirnes tirdzniecību saskaņā ar Direktīvas 2002/53/EK 18. pantu.
                  
               
                     (4)
                  
                  
                     2021. gada 19. janvārī Komisija saskaņā ar Deleģētās regulas (ES) Nr. 639/2014 9. panta 5. punktu saņēma Polijas lūgumu par atļauju visā tās teritorijā aizliegt kaņepju šķirnes Finola tirdzniecību. Polija informēja Komisiju, ka pēc analīzēm visu šķirnes Finola paraugu vidējais THC saturs otro gadu pēc kārtas pārsniedz Regulas (ES) Nr. 1307/2013 32. panta 6. punktā noteiktos 0,2 %.
                  
               
                     (5)
                  
                  
                     Saskaņā ar Direktīvas 2002/53/EK 18. pantu pieteikumu iesniegušajai dalībvalstij kopējā šķirņu katalogā iekļautu šķirni var atļaut aizliegt laist tirgū, ja šādas šķirnes audzēšana rada risku videi vai cilvēku veselībai.
                  
               
                     (6)
                  
                  
                     
                        THC piemīt psihotropa iedarbība, un cilvēku eksponētību ir nepieciešams ierobežot, ierobežojot THC klātbūtni tirgotajās kaņepju šķirnēs.
                  
               
                     (7)
                  
                  
                     Tāpēc Polijai būtu jāatļauj aizliegt kaņepju šķirnes Finola tirdzniecību visā tās teritorijā.
                  
               
                     (8)
                  
                  
                     Lai Komisija varētu informēt pārējās dalībvalstis un atjaunināt Kopējo lauksaimniecības augu šķirņu katalogu, būtu jānosaka, ka Polijai jāinformē Komisija par datumu, no kura tā iecerējusi piemērot ar šo lēmumu piešķirto atļauju.
                  
               
                     (9)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Polijai saskaņā ar Direktīvas 2002/53/EK 18. pantu ir atļauts noteikt aizliegumu visā tās teritorijā tirgot kaņepju šķirni Finola.
         
         
            2. pants
            Polija paziņo Komisijai datumu, no kura tā piemēros 1. pantā paredzēto atļauju.
         
         
            3. pants
            Šis lēmums ir adresēts Polijas Republikai.
         
         
            Briselē, 2021. gada 22. jūlijā
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 193, 20.7.2002., 1. lpp.
         
         
            (2)  Kopējais lauksaimniecības augu šķirņu katalogs. Papildinājums 2021/2 (OV C 42, 5.2.2021.).
         
            (3)  Eiropas Parlamenta un Padomes Regula (ES) Nr. 1307/2013 (2013. gada 17. decembris), ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp.).
         
            (4)  Komisijas Deleģētā regula (ES) Nr. 639/2014 (2014. gada 11. marts), ar ko papildina Eiropas Parlamenta un Padomes Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar kuru groza minētās regulas X pielikumu (OV L 181, 20.6.2014., 1. lpp.).